 "ภัตตาคารศาลาไทย" ชื่อไทยๆ แต่ขายอาหารจีน 
ร้านอาหารเก่าแก่รุ่นคุณปู่ ย้ายทำเลอยู่หลายรอบ 
ปัจจุบันอยู่แถวพระราม 3 ติดริมแม่น้ำเจ้าพระยา 

 ร้าน 3ชั้น บรรยากาศง่ายๆสไตล์ภัตตาคารจีนเก๋าๆ 
มีห้องจัดเลี้ยง โต๊ะจีน ห้องส่วนตัวให้เรียบร้อย

 ติ่มซำมีขายทั้งวัน แต่ร้านปิดช่วงกลาง ปิดบ่าย 2 
เปิดอีกที 5โมงครึ่ง จอดรถหน้าร้านได้เลยครับ

 ปกติกลางวันผมชอบมากินติ่มซำที่นี่ ชอบมากครับ
ติ่มซำอร่อยแบบต้นตำรับ รสชาติเยี่ยมไร้เทียมทาน
ร้านนี้เป็นร้านประจำของที่บ้านเลย มากินบ่อยมากๆ
กลางวันติ่มซำเบาๆ เย็นนี่ต้องโต๊ะจีนเต็มรูปแบบ 
ติ่มซำหลากหลาย ราคาเดียว เข่งละ 60บาท


☆ เปี๊ยหมูแดง ????
 ขนมเปี๊ยะอบแป้งบางๆ อบมาแบบกรอบนอกนุ่มใน
ไส้หมูแดงติดมันนิดๆ เนื้อนุ่มชุ่มฉ่ำ ไส้มาแน่นมาก 
แป้งบาง ไส้เยอะ อบมาดี อร่อยแบบไม่เลี่ยนมัน

☆ ขนมจีบ 
 จีบกุ้ง จีบปู กุ้งเป็นกุ้ง ปูเป็นปู ใส่เยอะแบบไม่หวง 
ไส้ห่อแป้งบางๆ รสชาติกลมกล่อม

☆ ขนมผักกาด ????
 ขนมคาวที่ทำจากหัวไชเท้าใส่แฮม เนื้อเหนียวนุ่ม 
ด้านในเป็นแป้งผสมกับเนื้อไชเท้าหั่นเป็นเส้นยาวๆ
ทอดให้ด้านนอกสุก แค่พอเกรียมๆ กินกับซอสพริก
ส่วนตัวชอบมาก อร่อยไม่เหมือนร้านอื่น

☆ ฟองเต้าหู้ห่อกุ้ง 
 อร่อยทั้งแบบนึ่งและแบบทอด ส่วนตัวชอบแบบนึ่ง
ฟองเต้าหูเนื้อหนึบๆ ห่อไส้กุ้งล้วนเนื้อเด้งดีครับ

 จริงๆติ่มซำก็อร่อยแทบทุกอย่าง แล้วแต่ว่าใครจะชอบกินแบบไหน นึ่ง ทอด อบ มีครบหมดครับ
 นอกจากติ่มซำ อาหารเมนูปกติก็สั่งได้ตลอดครับ 
ของกินเล่น อาหารหารจานเดียว ข้าวผัด ราดหน้า 
อาหารเค้ามีหลายขนาด เลือกสั่งได้ตามจำนวนคน 

☆ หมูกรอบ ????
 เมนูเด็ดแนะนำ ใครมาสายหมูกรอบห้ามพลาดเลย
หมูกรอบสไตล์ฮ่องกง หนังกรอบฟู หน้าตาดูดีมาก
เนื้อนุ่ม หนังบางๆ กรุบกรอบแบบไม่ด้าน ไม่เหนียว
รสจะออกเค็มนิดๆ จิ้มกินกับมัสตาร์ด เข้ากั๊นเข้ากัน
หั่นมาชิ้นเล็กๆ คีบกินเพลินๆ แป๊บเดียวหมดครับ

☆ ราดหน้า ????
 ราดหน้าเนื้อ ราดหน้าทะเล เส้นใหญ่ผ่านไฟทั่วถึง
หอมกลิ่นกระทะ แบบมาตรฐานอาหารจีนต้นตำรับ 
ส่วนตัวชอบราดหน้าเนื้อ เนื้อนุ่มๆ กับคะน้าอ่อนๆ 
ใส่พริกเผาฮ่องกงกับพริกน้ำส้มหน่อย อร่อยเลย 


 สรุปว่าอร่อย สมกับที่เป็นตำนานมานานกว่า 70ปี 
อาหารอร่อย ราคาสูงหน่อยแต่ผมว่าคุ้มค่าคุ้มราคา 
วัตถุดิบคุณภาพดี อาหารมาตรฐาน รสชาติไม่เพี้ยน
บางวันคนเยอะ อาหารก็ไม่ช้า บริการดี เอาใจใส่ดี 
คอยเติมน้ำเติมชาตลอด ไม่ต้องให้คอยเรียกบ่อยๆ
เป็นร้านประจำของที่บ้าน เมนูเด็ดเยอะ ไว้จะมารีวิว
อาหารเหลา เมนูเด็ดอื่นๆในโอกาสหน้านะครับ


